**PS OEBS**

 **Beograd, 6-10.jul 2011.**

 **Saopštenje za javnost**

**Parlamentarci usvojili Beogradsku deklaraciju koja ima za cilj efektivniji rad OEBS-a**

Beograd, 10. jul 2011.– Više od 230 parlamentaraca iz 53 zemlje danas je glasalo za usvajanje Beogradske deklaracije, političkog dokumenta koji sadrži preporuke za nacionalne parlamente i za Organizaciju za evropsku bezbednost i saradnju na teme ekonomije, bezbednosti i ljudskih prava.

Glasanje je obavljeno poslednjeg dana dvadesetog godišnjeg zasedanja PS OEBS-a.

“Ova Beogradska deklaracija treba da nas sve podseti na to da su najbolji dani OEBS-a ispred nas,” izjavio je predsednik PS OEBS-a Petros Eftimiu. “Od naših početaka, naša regija se stalno menjala, a sada je i promena samog OEBS-a postala imperativ. Radujemo se tome što će vlade, parlamenti i OEBS sprovesti ove preporuke.”

Parlamentarci su ponovo izabrali predsednika Eftimiua za drugi jednogodišnji mandat. Tekst deklaracije biće dostupan na sajtu [www.oscepa.org](http://www.oscepa.org).

Da bi se pojačala efektivnost i efikasnost OEBS-a, Beogradska deklaracija preporučuje:

**Politička pitanja i bezbednost--**

* OEBS-ovu pomoć u Severnoj Africi, ukoliko se zahteva, u oblasti demokratije i ljudskih prava
* Promenu pravila konsenzusa za OEBS-ovo odlučivanje, bar u pitanjima zaposlenih, budžeta i administrativnih poslova
* OEBS-ov stalni savet će dozvoliti javnosti i medijima da prisustvuju sasatancima

**Ekonomska pitanja, nauka, tehnologija i životna sredina**

* Planiranje energetske infrastrukture koja će imati u vidu “pretnje životneoj sredini i nuklearnu bezbednost ”
* Stvaranje globalnog sistema koji će obaveštavati vlade o prirodnim katastrofama, kordinirati međunarodnu pomoć pogođenim sredinama, i koji će privlačiti strane investiticije da bi podsticao ponovni razvoj pogođenih oblasti
* Nacije će investirati u industrije koje su bezbedne za životnu sredinu i tehnologije koje štede energiju
* Veća saradnja i razmena informacija na polju bezbednosti na internetu

**Demokratija i ljudska prava**

* Upotreba procedure “konsenzus minus jedan” u slučajevima “jasne, krupne i neispravljene zloupotrebe OEBS-ovih obaveza”
* Stalni savet održava dva puta nedeljno sastanke da bi razmatrao pitanja ljudskih prava.

Članovi su takođe odobrili 23 dodatne stavke na veći broj pitanja, uključujući:

**Belorusija**

* Zahtev za oslobađanje političkih zatvorenika, dozvoljavanje nezavisnim ekspertima da dođu u Belorusiju u okviru moskovskog mehanizma, i razvoj zakona o medijima koji će biti u skladu sa internacionalnim obavezama.

**Bezbednost na internetu**

* Zahtev za merama od poverenja koje će se odnositi na državnu upotrebu internet tehnologija za vreme konflikata, nacionalne debate koje se odnose na pravila ponašanja za države koje koriste internet tehnologije, i razmenu informacija na temu politike internet bezbednosti, tehnologija i strategija.

**Trgovina ljudima**

* Zahteva da se vlade uvere da sva kupljena dobra nisu proizvele žrtve trgovine rada
* Zahteva da korporacije koriste nezavisne provere da bi se uverile u to da njihovi lanci snadbevanja nisu povezani sa trgovinom ljudima.
* Zahteva da države ojačaju saradnju po pitanju UN-ovog akcionog plana i UN-ovih konvencija na ovu temu
* Poziva države da se obrate svim vidovima eksploatacije i da pojačaju mere da bi se zaustavili izarbljivači

**Glad**

* Zahteva od parlamenata da se pozabave društvenim problemima i problemima infrastrukture u ruralnim oblastima da bi se obezbedila proizvodnja hrane i snadbevanje

**Sloboda na internetu**

* Preporučuje nacionalnim vladama da se potrude na tome da informacije budu slobodno dostupne na internetu i da se ukine digitalna podela koja ljudima sa manjim dohotkom daje nejednak prisutup internetu

**Migracije**

* Zahteva se od vlada da kordiniraju migracione politike i predlaže OEBS-u da u svakoj zemlji stvori mrežu nacionalnih ključnih tačaka na temu migracija

**Trgovina ljudskim organima**

* Preporučuje hitnu internacionalnu istragu na temu zločina trgovine ljudskim organima koji su se odvijali na Kosovu za vreme konflikta devdesetih godina prošlog veka.

*PS OEBS broji 320 parlamentaraca iz 55 zemalja Evrope, Centralne Azije i Severne Amerike. Skupština obezbeđuje forum za parlamentarnu diplomatiju, nadgleda izbore, i jača internacionalnu saradnju na teme politike, ekonomije, životne sredine i ljudskih prava.*

**Kontakt za medije** : Nil Sajmon(Neil Simon), Odeljenje za komunikacije PS OEBS-a,

 +45 60 10 83 80